**Օրվա դասի պլան Խաղ-Վիկտորինա**

Երևանի հ.115 ավագ դպրոց

Ուսուցիչ՝ Լիանա Բաբայան

/ 12 / 04 / 2023թ. Դասի տևողությունը՝ 90ր.

Դասարան 10-1,10-2,10-3 Առարկա՝ **Ֆիզիկա, քիմիա, կենսաբանություն, աշխարհագրություն**

**Դասի թեման՝**  « Բնագիտական առարկաները առօրիայում»

**Դասի տեսակը՝** Ամփոփման դաս

**Դասի նպատակը ՝**

**Սովորողների մոտ զարգացնել**

* Նոր գիտելիքներ բնագիտական չորս առարկաների ոլորտում,
* Խմբով աշխատելու հմտություններ,
* Խոսքը և արտահայտչականությունը,
* անկաշկանդ ինքնարտահայտվելու կարողությունը, ինքնահսկումը,
* հաղորդակցվելու և համագործակցելու ունակությունը։
* մեդիահմտությունների օգտագործումը
* հետազոտելու/ համացանցում որոնելու հմտությունները/
* թվային միջոցները գործածելու հմտությունները:

**Հիմնական /խաչվող/ հասկացություններ**-

**Միջառարկայական կապեր** – հայոց լեզու, պատմություն, մաթեմատիկա:

**Դասի մոդելը՝** **-** ինտերակտիվ

**Կիրառվող մեթոդը** ՝ խաղ վիկտորինա:

**Անհրաժեշտ պարագաներ** Համակարգչային տեխնիկա:

**Դասի ընթացքը.**

1. Կազմակերպական մաս /2-3րոպե/ Ընթերցել խաղի կանոները, որոնք նախապես տրվել էր սովորողներին: Սովորողներին 2 շաբաթ առաջ տրվել էր 100 հարց, յուրաքանչյուր առարկայից՝ 25-ական, որոնցից ընտրվել է ընդամենը 40-ը: Սև արկղի հարցերը սովորողներին նախապես չէր տրվել:
2. **Դաս- խաղի սկիզբը /Խթանում/**

 Նախապատրաստում- կազմակերպել վիճակահանություն 3 դասարանների միջև, ըստ որի կորոշվի խաղում խմբերի:

1. **Դաս-խաղի ընթացքը-**
* Խումբը ընտրում է կատեգորիա (առարկա), հարցի համար:
* Բացվում է հարցը կարդացվում և տրվում 30 վայրկյան:
* 30 վայրկյան հետո խումբը պատասխանում է հարցին, որից հետո բացվում է պատասխանը:
* Պատասխանի ճիշտ լինելու դեպքում խումբը ստանում է տվյալ հարցի նախատեսված միավորը:
* Խումբը 30 վայրկյանից շուտ հարցին պատրաստ լինելու դեպքում ձեռք է բարձրացնում, հակառակ դեպքում, եթե պատասխան չունի իր 30 վայրկյանից հետո, կարող է դիմել իր օգնական խմբի անդամներին (առավելագույնը 3 անգամ): Օգնական խմբին լրացուցիչ ժամանակ չի տրվելու, քանի որ իրենց մինչև դիմելը նրանք ևս պետք է օգտագործեն տրված 30 վայրկյանը:
* Խաղը կտևի 90 րոպե $\pm $ 5 րոպե մինչև բոլոր խմբերը հարցերին պատասխանելու շրջանը ավարտեն, իսկ եթե խաղացողները ցուցաբերեն մեծ ակտիվություն և հարցերը հասցնեն ավարտել ժամանակից շուտ, խաղը կավարտվի նորից բոլոր մասնակիցների հավասար հարցերին **պատասխանելու շրջանը ավարտելուց հետո** (կարևոր չէ հարցատախտակի բոլոր հարցերը ավարտվել են թե՞ ոչ):
* Հաղթող կճանաչվի առավելագույն միավորներ հավաքած խումբը: Եթե վերը նշված պայմաններում, խաղն ավարտելուց հետո, խմբերից 2-ը (կամ ավելին) ունենան հավասար միավորներ, ապա խաղը կշարունակվի այդ խմբերի միջև:
* Եթե հարցատախտակի հարցերը ավարտվել են անցնում ենք լրացուցիչ հարցերին, որի արդյունքում ճիշտ պատասխանող և առավելագույն միավորներ հավաքած խումբը կդառնա հաղթող:
1. **Դաս-խաղի ավարտ** Խմբի պատասխանը «լիարժեք է, թերի է կամ ընդհանրապես չի համապատասխանում» կորոշի ժուրին՝ տալով համապատասխան միավորներ:

Միավորները կնշվեն էկրանին: Հաղթող թիմը կստանա մրցանակ և պատվոգիր 1-ին տեղը գրավելու համար: Մյուս երկու խմբերը անվանակարգային պատվոգրեր իրենց ցուցաբերած արդյունքին համապատասխան: Գնահատվեցին իրենց ակտիվ խաղի համար վկայականներով և մրցանակներով: